ประกาศรัฐสภาประกาศรัฐสภาแบ่งส่วนราชการสำนักงานเลขาธิการสภาผู้แทนราษฎร โดยที่พระราชบัญญัติจัดระเบียบปฏิบัติราชการฝ่ายรัฐสภา พ.ศ.๒๕๑๘ซึ่งแก้ไขเพิ่มเติมโดยพระราชบัญญัติจัดระเบียบปฏิบัติราชการฝ่ายรัฐสภา (ฉบับที่ ๒)พ.ศ.๒๕๓๕ กำหนดให้มี ส่วนราชการสังกัดรัฐสภา ประกอบด้วยสำนักงานเลขาธิการวุฒิสภาและสำนักงานเลขาธิการสภา ผู้แทนราษฎรฉะนั้น อาศัยอำนาจตามความในมาตรา ๗แห่งพระราชบัญญัติจัดระเบียบปฏิบัติราชการฝ่ายรัฐสภา พ.ศ.๒๕๑๘ซึ่งแก้ไขเพิ่มเติมโดยพระราชบัญญัติจัดระเบียบปฏิบัติราชการฝ่ายรัฐสภา (ฉบับที่ ๒)พ.ศ. ๒๕๓๕ ประกอบด้วยมาตรา ๑๖ แห่งพระราชบัญญัติจัดระเบียบปฏิบัติราชการ ฝ่ายรัฐสภา(ฉบับที่ ๒) พ.ศ.๒๕๓๕ประธานรัฐสภาด้วยความเห็นชอบของคณะกรรมการ ข้าราชการฝ่ายรัฐสภาจึงแบ่งส่วนราชการและกำหนดอำนาจหน้าที่ของส่วนราชการภายใน สำนักงานเลขาธิการสภาผู้แทนราษฎรดังต่อไปนี้ข้อ ๑ ประกาศรัฐสภานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ให้แบ่งส่วนราชการสำนักงานเลขาธิการสภาผู้แทนราษฎร ดังนี้๒.๑[๑]สำนักงานประธานสภาผู้แทนราษฎร มีหน้าที่ความรับผิดชอบในงานธุรการทั่วไปงานติดต่อประสานงาน วิเคราะห์ วิจัย และการพัฒนาสภาผู้แทนราษฎรของประธานและรองประธานสภาผู้แทนราษฎรและที่ปรึกษาประธานและรองประธานสภาผู้แทนราษฎรการประชุมคณะตุลาการรัฐธรรมนูญ และปฏิบัติงานอื่นที่ได้รับมอบหมาย๒.๒ กองกลาง มีหน้าที่ความรับผิดชอบในงานด้านธุรการทั่วไปของสำนักงานเลขาธิการสภาผู้แทนราษฎรงานเก็บเอกสารสำคัญงานแผนและโครงการในการประสาน งานการบริหารราชการภายในสำนักงานเลขาธิการสภาผู้แทนราษฎร การบริหารงานบุคคลจัดทำทะเบียนประวัติสมาชิกสภาผู้แทนราษฎรข้าราชการและลูกจ้างบริการทั่ว ๆ ไป แก่สมาชิกสภาผู้แทนราษฎรปฏิบัติงานซึ่งไม่ได้ระบุว่าเป็นงานในหน้าที่ของกองใดโดยเฉพาะและปฏิบัติงานอื่นที่ได้รับมอบหมาย๒.๓ กองคลังและพัสดุ มีหน้าที่ความรับผิดชอบในงานด้านการจัดระบบและจัดทำงบประมาณ บัญชี การเบิกจ่ายเงิน สวัสดิการ รักษาเงินงบประมาณและเงินนอกงบประมาณ และการบริหารงานพัสดุของสำนักงานเลขาธิการสภาผู้แทนราษฎร ให้เป็นไปด้วยความเรียบร้อย และมีประสิทธิภาพและปฏิบัติงานอื่นที่ได้รับมอบหมาย๒.๔ กองสถานที่มีหน้าที่ความรับผิดชอบในงานด้านการควบคุมดูแลรักษาอาคารสถานที่และเครื่องมือเครื่องใช้ที่ติดกับตัวอาคารสำนักงานเลขาธิการสภาผู้แทนราษฎรรักษาความสะอาดตัวอาคารทั้งภายในและภายนอกบำรุงตกแต่งบริเวณอาคารสถานที่ ให้สะอาดเรียบร้อยสวยงาม รักษาความปลอดภัยสถานที่ราชการ โดยตรวจสอดส่องดูแลความสงบเรียบร้อยภายในบริเวณสถานที่ของสภาผู้แทนราษฎรวางแผนการใช้สถานที่เพื่อการปฏิบัติงานของสภาผู้แทนราษฎรและสำนักงานเลขาธิการสภาผู้แทนราษฎร งานพิธีต่าง ๆและปฏิบัติงานอื่นที่ได้รับมอบหมาย๒.๕ กองการพิมพ์ มีหน้าที่ความรับผิดชอบในงานด้านการจัดพิมพ์เอกสารต่าง ๆของสภาผู้แทนราษฎรเช่น ระเบียบวาระการประชุมและเอกสารประกอบการประชุม เอกสาร เผยแพร่ของสภาผู้แทนราษฎรรายงานของสภาผู้แทนราษฎร รายงานของคณะกรรมาธิการ และ เอกสารอื่นๆ ที่เกี่ยวกับการปฏิบัติราชการของสำนักงานเลขาธิการสภาผู้แทนราษฎรและปฏิบัติ งานอื่นที่ได้รับมอบหมาย๒.๖ กองการประชาสัมพันธ์ มีหน้าที่ความรับผิดชอบในงานด้านการประชาสัมพันธ์ ทุกด้านของสภาผู้แทนราษฎรการเผยแพร่ความรู้ด้านสภาผู้แทนราษฎรและการปกครองระบอบประชาธิปไตย การต้อนรับ การติดต่อสอบถาม และดำเนินการจัดงานพิธีการต่าง ๆ ของสภาผู้แทนราษฎร ผลิตเอกสารวารสารต่าง ๆของรัฐสภาจัดระบบเสียงและระบบทีวีวงจรปิดใน การประชุมของรัฐสภา วุฒิสภาและสภาผู้แทนราษฎรและปฏิบัติงานอื่นที่ได้รับมอบหมาย๒.๗ กองวิเทศสัมพันธ์ มีหน้าที่ความรับผิดชอบในงานด้านความสัมพันธ์ระหว่างประเทศของสภาผู้แทนราษฎรงานการประชุมระหว่างประเทศของสภาผู้แทนราษฎร และรัฐสภา เช่นสหภาพรัฐสภาสหภาพสมาชิกรัฐสภาเอเซียและแปซิฟิกองค์การรัฐสภาอาเซียน งานด้านพิธีการทูต รวมทั้งการเป็นเจ้าหน้าที่ในการจัดประชุมระหว่างประเทศในกรณีที่รัฐสภาไทยเป็นเจ้าภาพและปฏิบัติงานอื่นที่ได้รับมอบหมาย๒.๘ กองการประชุม มีหน้าที่ความรับผิดชอบในงานด้านธุรการและเลขานุการ ของการประชุมสภาผู้แทนราษฎรและการประชุมร่วมกันของรัฐสภาโดยปฏิบัติตามกฎหมายระเบียบ แบบแผนข้อบังคับการประชุมของสภาผู้แทนราษฎรตลอดจนธรรมเนียมปฏิบัติในการประชุมสภาผู้ แทนราษฎรและปฏิบัติงานอื่นที่ได้รับมอบหมาย๒.๙ กองกรรมาธิการ มีหน้าที่ความรับผิดชอบในงานด้านเกี่ยวกับการประชุมและกิจการต่างๆ ของคณะกรรมาธิการของสภาผู้แทนราษฎรและของรัฐสภา ทั้งด้านธุรการและ เลขานุการงานค้นคว้าและจัดทำเอกสารทางวิชาการและข้อมูลประกอบการพิจารณาของคณะ กรรมาธิการ และปฏิบัติงานอื่นที่ได้รับมอบหมาย๒.๑๐ ศูนย์ชวเลขและพิมพ์ดีด มีหน้าที่ความรับผิดชอบในงานด้านการบันทึกรายงานการประชุมสภาผู้แทนราษฎรและการประชุมรัฐสภา การประชุมคณะกรรมาธิการและการประชุมอื่น ๆที่ได้รับมอบหมาย โดยการจดและแปลชวเลขเป็นตัวพิมพ์ดีดการฝึกอบรมวิชาชวเลขพิมพ์ดีด และปฏิบัติงานอื่นที่ได้รับมอบหมาย๒.๑๑ สำนักบริการข้อมูลและกฎหมายมีหน้าที่ความรับผิดชอบในงานด้านรวบรวมประมวล บันทึก จัดระบบ เก็บและเผยแพร่ข้อมูลและกฎหมายเกี่ยวกับงานของรัฐสภาบริหาร งานห้องสมุดตามหลักบรรณารักษ์ศาสตร์ให้คำปรึกษาด้านการยกร่างกฎหมายกระทู้ถาม ญัตติและ คำแปรญัตติร่างหนังสือติดต่อส่วนราชการวิเคราะห์กฎหมายประสานงานวิจัยกับสถาบันวิจัย ต่างๆเพื่อทำการศึกษา และวิจัยปัญหาตามความต้องการของสมาชิกสภาผู้แทนราษฎร และผู้ที่ทำงานเกี่ยวข้องในวงงานของสภาผู้แทนราษฎรศึกษา วิเคราะห์ จัดระบบและวางแผนการ ประมวลผลข้อมูลด้วยเครื่องจักรประมวลผลให้แก่สมาชิกรัฐสภาหน่วยงานสังกัดรัฐสภา และปฏิบัติ งานอื่นที่ได้รับมอบหมาย๒.๑๑ ๑ หอสมุดรัฐสภา มีหน้าที่ความรับผิดชอบในงานด้านการบริหารงาน ห้องสมุดตามหลักบรรณารักษ์ศาสตร์ตามความต้องการของสมาชิกรัฐสภาและบุคคลอื่นที่เกี่ยวข้องบริการค้นคว้ารวบรวมข้อมูลตามที่สมาชิกรัฐสภาแสดงความจำนงเก็บรวบรวมข้อมูลเพื่อบริการแก่สมาชิกรัฐสภาติดต่อกับแหล่งข้อมูลในการให้บริการ การจัดทำพิพิธภัณฑ์ของรัฐสภา และปฏิบัติงานอื่นที่ได้รับมอบหมาย๒.๑๑.๒ ศูนย์บริการทางวิชาการและกฎหมาย มีหน้าที่ความรับผิดชอบใน งานด้านการบริการสมาชิกสภาผู้แทนราษฎรในด้านการช่วยร่างกฎหมายเขียนกระทู้ถามร่างญัตติ และคำแปรญัตติ ร่างหนังสือติดต่อส่วนราชการวิเคราะห์กฎหมายรวบรวมเหตุผลประกอบร่างกฎ หมายกระทู้ถาม ญัตติประสานงานวิจัยกับสถาบันวิจัยต่าง ๆ เพื่อทำการศึกษาและวิจัยปัญหาที่ สลับซับซ้อนให้บริการทางวิชาการตามความต้องการของสมาชิกสภาผู้แทนราษฎร และปฏิบัติงานอื่นที่ได้รับมอบหมาย๒.๑๑.๓ ศูนย์คอมพิวเตอร์มีหน้าที่ความรับผิดชอบในงานด้านการศึกษาวิเคราะห์จัดระบบและวางแผนการประมวลผลข้อมูลด้วยเครื่องจักรประมวลผลการเขียนคำสั่งให้เครื่องจักรประมวลผลทำงานตามความต้องการส่งเสริมและแนะนำเกี่ยวกับวิธีและขั้นตอนของการประมวลผลด้วยเครื่องจักรการติดตามศึกษาเทคโนโลยีใหม่ ด้านระบบงานประมวลผลด้วยเครื่องจักรการจัดเก็บข้อมูลเพื่อใช้ในการทำฐานข้อมูลให้บริการข้อมูลสารสนเทศของรัฐสภาแก่สมาชิกสภาผู้แทนราษฎรและสำนักงานเลขาธิการวุฒิสภาและปฏิบัติงานอื่นที่ได้รับมอบหมาย๒.๑๒[๒]สำนักงานเลขานุการ ก.ร.มีหน้าที่และความรับผิดชอบเป็นเจ้าหน้าที่ดำเนินงานของคณะกรรมการข้าราชการฝ่ายรัฐสภาเกี่ยวกับการดำเนินงานตามกฎหมายว่าด้วยระเบียบข้าราชการฝ่ายรัฐสภาและกฎหมายว่าด้วยการจัดระเบียบปฏิบัติราชการฝ่ายรัฐสภาศึกษา วิเคราะห์ วิจัย ตลอดจนติดตามผลการปฏิบัติงานดังกล่าวข้างต้นให้ถูกต้องตามหลักเกณฑ์และวิธีการที่ก.ร. กำหนดและปฏิบัติงานอื่น ๆ ตามที่ ก.ร. มอบหมายประกาศณ วันที่ ๑๑ กันยายน พ.ศ. ๒๕๓๕มีชัย ฤชุพันธุ์รองประธานรัฐสภาทำหน้าที่ประธานรัฐสภาประกาศรัฐสภา เรื่องแบ่งส่วนราชการสำนักงานเลขาธิการสภาผู้แทนราษฎร (ฉบับที่ ๒) พ.ศ. ๒๕๓๖[๓]รัศม์วรรณวลัย/ผู้จัดทำ๑๓ ตุลาคม ๒๕๕๑[๑]ข้อ ๒.๑ ของข้อ ๒แก้ไขเพิ่มเติมโดยประกาศรัฐสภา เรื่องแบ่งส่วนราชการสำนักงานเลขาธิการสภาผู้แทนราษฎร (ฉบับที่ ๒) พ.ศ. ๒๕๓๖[๒]ข้อ ๒.๑๒ ของข้อ๒ เพิ่มโดยประกาศรัฐสภา เรื่อง แบ่งส่วนราชการสำนักงานเลขาธิการสภาผู้แทนราษฎร(ฉบับที่ ๒) พ.ศ. ๒๕๓๖[๓]ราชกิจจานุเบกษาเล่ม ๑๑๑/ตอนพิเศษ ๑ ง/หน้า ๑๗/๗ มกราคม ๒๕๓๗